**Vesipoika** (engl. *Aqualad*) on nimi kahdelle eri DC Comicsin kustantamalle sarjakuvasankarille, jonka loivat alun perin Robert Bernstein ja Ramona Fradon. Hahmo teki ensiesiintymisensä vuonna 1960 *Adventure Comics* -sarjakuvalehden numerossa 269. Hahmon toinen versio esiintyi ensimmäisen kerran Brightest Day #4 tarinassa elokuussa 2010 ja hänet loivat Brandon Vietti, Greg Weisman ja Phil Bourassa. Vesipoika tunnetaan Vesimiehen apurina, sekä seikkailuistaan Teinititaaneissa.

Vesipojat
---------

### Garth

*Pääartikkeli: Garth*

Alkuperäinen Vesipoika Garth jätettiin nuorena kuolemaan muinaisten Atlantiksen taikauskojen ja ennustuksien pelossa. Hän kuitenkin selvisi hylkäyksestä huolimatta ja kehittyi supersankariksi ja otti nimekseen Vesipoika, joka oli myös Teinititaanien yksi perustajajäsenistä. Garth seikkaili pitkään Vesimiehen apurina, kunnes aikuisiän myötä hän otti uudeksi nimekseen Tempest. Tämän myötä Garth seikkaili usein yksin ja toimi osa-aikaisena Teinititaanien jäsenenä.

### Kaldur'ahm (Jackson Hyde)

Toinen Vesipoika Jackson Hyde (tunnetaan myös nimellä Kaldur'ahm) on afroamerikkalainen Silver Citystä, New Mexicosta kotoisin oleva opiskelija. Hänen vanhempansa opetettivat poikaa nuoresta iästä lähtien pelkäämään vettä. He eivät halunneet Hyden menevän veden lähelle, koska hänen biologiset vanhemmat voisivat löytää hänet. Lisäksi Hyde kokisi suuria muutoksia astuessaan veteen. Hyde piti salaisuuttaan piilossa vuosia ja valehteli tyttöystävälleen pelkäävänsä hukkumista. Hänellä oli myös tatuointeja kehossaan, joille ei annettu selitystä. Sarjakuvissa Jackson Hyde (syntynimeltään Kaldur'ahm) syntyi alun perin nimettömälle Xebelliläiselle naiselle ja Black Mantalle Xebelin kuningaskunnassa. Kaldur'ahm sai voimansa poikkeuksellisten olosuhteiden vuoksi. Lapsena hänet pelastaa nuori Mera, joka jättää hänet pinnalle ja järjestää hänet adoptioon. Kun Hyde ja hänen adoptioperheensä joutuivat ekstradimensionaalisten joukkojen kohteeksi, Vesimies suojelee häntä ja hänen perhettään. Kun hän oppii todellisen alkuperänsä, hän päättää auttaa Vesimiestä. Lopulta Hyde ottaa itselleen nimen Vesipoika ja hänestä tulee Vesimiehen apulainen ja Teinititaanien jäsen.

DC Rebirth sarjakuvissa Kaldur'ahm esitetään uudelleen teini-ikäisenä homoseksuaalina, joka näyttää visuaalisesti enemmän *Young Justice* animaatiosarjan -vastineeltaan, jolla on yli-inhimillinen uintikyky. Hän liittyi Teinititaaneihin sen jälkeen, kun joukkue kohtaa hänet tutkiessaan San Franciscon lahtea ollessaan tehtävällään.

Muissa medioissa
----------------

### Animaatiossa

#### The Superman/Aquaman Hour of Adventure

Garth teki Vesipoikana ensiesiintymisensä The Superman/Aquaman Hour of Adventure -animaatiossa vuonna 1967, jonka jaksot esitettiin myöhemmin myös *Vesimiehen omassa animaatiossa* vuosina 1968-1970.

#### Teen Titans

Garthin versio Vesipojasta esiintyi toisen kerran vuonna 2003 *Teen Titans* -animaatiossa, jossa hänen ensiesiintymisensä oli sarjan 8. jaksossa, jossa hän jahtasi Atlantiksen pahinta rikollista Tridentiä. Myöhemmin hän perusti Bumblebeen, Speedyn ja Más y Menos veljesten kanssa Teinititaanien sisarryhmän Teen Titans Eastin.

#### Batman – pelottomat

Garth esiintyi kolmannen kerran Vesipoikana televisiossa *Batman – pelottomat* -sarjan jaksossa "Sidekicks Assemble!", jossa hahmon äänenä toimi Zack Shada. Garth taisteli jaksossa Robinin ja Speedyn kanssa Ra’s al Ghulia vastaan.

#### Young Justice

Kaldur'ahm esiintyy Vesipoikana vuoden 2010 *Young Justice* -sarjassa, jossa hän toimii ensimmäisellä tuotantokaudella ryhmänjohtajana. Toisella tuotantokaudella hän soluttautui Valoon, jonka jäseniin hänen isänsä Black Manta kuului. Kolmannella tuotantokaudella hänestä oli tullut Ihmenaisen ohella toinen Oikeuden Puolustajien johtajista. Mutta he molemmat erosivat asemastaan, kun he paljastivat olleensa mukana Batmanin juonessa lavastaa vaaratilanteita nostaakseen Ulkopuolisten mainetta. Hahmon äänenä toimii Khary Payton. Sarjassa hänellä on erilainen alkuperä, kuin hänen sarjakuvavastineellaan. Kaldur'ahm on Atlantiksen kansalainen, joka kehitti voimansa opiskellessaan vuoden ajan Atlantiksen noituutta. Vaikka hän säilyttää edelleen Kaldur'ahmin syntymänimen, hän ei käytä sarjakuvaa varten luotua Jackson Hyde -aliasta.

#### Teen Titans Go!

Kaldur'ahm esiintyy Vesipoikana *Teen Titans Go!* sarjan jaksossa "Let's Get Serious", jossa häntä ääninäyttelee Khary Payton. Jaksossa, joka oli crossover Young Justicen kanssa hän auttaa Miss Martiania ja Teräspoikaa kukistamaan H.I.V.E:n, koska muut Titaanit eivät kyenneet typeryytensä takia tekemään työtään kunnolla.

#### Justice League: The Flashpoint Paradox

Kaldur'ahm esiintyy Vesipoikana animaatioelokuvassa *Justice League: The Flashpoint Paradox*, jossa hänet nähdään Vesimiehen armeijassa taistelemassa Deathstrokea ja hänen miehistöään vastaan tappaen hänet. Kaldur'ahm ilmestyy myöhemmin uudelleen viimeisessä taistelussa amatsoneja vastaan. Ihmenainen tappaa Vesimiehen, mutta hän laukaisee Atlantiksen tuomiopäivän koneen ennen kuolemaansa. Tämä laite (vangittu Kapteeni Atomi) oletettavasti tappaa kaikki edeltävästä taistelusta selviytyneet, mukaan lukien Kaldur'ahmin.

### Televisiossa

* Garthin versio Vesipojasta esiintyi *Titans* -sarjassa, jossa häntä esitti Drew Van Acker.

Videopeleissä
-------------

* Kaldur'ahm esiintyy Vesipoikana ja pelattavana hahmona *Young Justice: Legacy* -pelissä, jossa häntä ääninäyttelee Khary Payton.
* Kaldur'ahm esiintyy Vesipoikana ja ladattavana pelattavana hahmona *Lego DC Super-Villains* -pelissä.

Hahmoa näytelleet
-----------------

| **Vuodet** | **Näyttelijät** | **Sarjat** | **Elokuvat** | **Konsolipelit** |
| --- | --- | --- | --- | --- |
| 1967–1970 | Jerry Dexter | *The Superman/Aquaman Hour of Adventure**Aquaman* |  |  |
| 2003–2005 | Wil Wheaton | *Teen Titans* |  |  |
| 2010 | Zack Shada | *Batman – pelottomat* |  |  |
| 2010– | Khary Payton | *Young Justice* |  |  |
|

Lähteet
-------

1. ↑  "BRIGHTEST DAY EXCLUSIVE: WHO IS THE NEW AQUALAD?"
2. ↑  Aqualad (comic book character) *Comic Vine* Viitattu 18.7.2010 (englanniksi)
3. ↑  DC Rebirth #1
4. ↑  "Drew Van Acker Joins Titans Season 2 as Aqualad"

Teinititaanit

|  |  |
| --- | --- |
| Luojat | 
* Bob Haney
* Bruno Premiani

 |
| Perustajajäsenet | 
* Robin
* Poika Salama
* Vesipoika
* Ihmetyttö
* Speedy

 |
| Viholliset | 
* André LeBlanc
* Blackfire
* Brain
* Brother Blood
* Brotherhood of Evil
* Cheshire
* Dark Nemesis
* Deathstroke
* Ding Dong Daddy
* Disruptor
* Doctor Light
* Dreadbolt
* Fearsome Five
* Kellokuningas
* Kenraali Immortus
* Kenraali Zahl
* Gizmo
* Hangmen
* H. I. V. E.
* Holocaust
* Houngan
* Jericho
* Jinx
* Madame Rouge
* Mad Mod
* Mammoth
* Monsieur Mallah
* Phobia
* Plasmus
* Psimon
* Puppeteer
* Shimmer
* Superboy-Prime
* Terror Titans
* Trident
* Trigon
* Warp
* Wildebeest

 |
| TV-sarjat | 
* Teen Titans

 |
| Elokuvat | 
* Teen Titans: Trouble in Tokyo

 |
| Videopelit | 
* Teen Titans
* Teen Titans 2

 |



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Aqualad